Source: http://sporttim.ro/volei/csm-lugoj-o-egaleaza-pe-dinamo-de-la-20-si-ia-primul-punct-in-divizia-a1-dar-nu-rastoarna-complet-situatia-in-capitala
Timestamp: 2018-03-18 00:19:21+00:00

Document:
CSM Lugoj o egalează pe Dinamo de la 2:0 și ia primul punct în Divizia A1 dar nu răstoarnă complet situația în capitală - sporttim.ro
Roșu-albele din București, depășite din nou și în urmă cu numai 3 zile tot cu 3:0, luni seară, la 19, 17 și 9 la Târgoviște, erau constrânse să dreagă busuiocul după un start ratat de sezon, în care cedau și cu 3:0 la concitadinele de la CSM București dar și de două ori acasă nou-promovatelor de la UVT Agroland Timișoara, cu 1:3 în Divizia A1 și chiar cu 0:3 în Cupa României, iar CS Dinamo și-a salvat în cele din urmă pielea, însă ocupanta locului 5 în campania anterioară a avut nevoie de 122 de minute de joc efectiv pentru a înăbuși revirimentul lugojencelor.
Depășite la rândul lor pe linie în acest început de toamnă, cu 3:0 la Blaj, apoi cu 1:3 în Sala ”Ioan Kunst Ghermănescu” cu CS Știința Bacău respectiv cu 3:0 sâmbătă de la ora 19 în ”Constantin Jude” de nou-promovata UVT Agroland, lugojencele au căutat astăzi la rândul lor să demonstreze că ascensiunea din returul și play-off-ul trecut pe poziția a șasea în A1 n-a fost întâmplătoare, însă n-au răsturnat complet soarta deplasării în capitală, deși le-au egalat pe dinamoviste de la 2:0 la seturi.
A rezultat într-adevăr doar al doilea meci încheiat în 5 seturi în noul campionat, după o etapă numai cu scoruri de 3:0 în weekend-ul precedent, așa încât cifra întâlnirilor sfârșite în cel mai mic număr de seturi se ridica la 8, față de cele șase conturate în 4 seturi. A mai fost un 2:3, în disputa CSM București – CSM Târgoviște, din duminica de 22 octombrie, în succesiunea 0:1, 2:1, 2:3, astăzi consemnându-se și primul 3:2 al ediției 2017-2018, pe seturi 25:21, 25:18, 22:25, 18:25 și 15:12. Un mult mai mare echilibru față de deznodământul ieșirilor lugojencelor la Dinamo în campionatul trecut, încheiat pe pozițiile 5-6 de oponentele de astăzi, care s-au aliniat de astă dată de pe locurile 8 respectiv zece, în ultima treime a ierarhiei.
A fost ca un făcut, căci și anul trecut tot pe 2 noiembrie gazdele se impuneau cu 3:2 în duelul direct dintre dinamoviste și bănățence, consumat însă pe malurile Timișului, cu CSM Lugoj triumfătoare prin a reveni atunci de la 0:1 și 1:2 la seturi. Și astăzi alb-albastrele au împins disputa în setul decisiv, fără însă a putea duce revirimentul până la capăt, deși au condus cu 2:6, 3:9 și 7:10 în ultimele faze ale încleștării.
CSM Lugoj avea să înceapa puțin mai bine deplasarea la Dinamo, așa încât gazdele au preluat în premieră doar punctual conducerea, cu 8:7, după care au mai revenit în față cu 14:12, adjudecându-și totuși setul inaugural grație ultimelor 3 puncte la rând, când s-a rupt echilibrul, după ce vizitatoarele mai aveau o revenire, de la 18:16 la 18:19.
CS Dinamo a tranșat puțin, puțin mai rapid și cel de-al doilea set, abordat aproape în aceeași formulă, doar cu Ștefan în locul lui Artin, mai exact după 24 de minute de joc efectiv, cu 25:18, desprindere prefațată de startul bun, incluzând până la 6:1 și o serie de ași ai Adelinei Budai-Ungureanu, lansată de la fileul timișorean de ACS Agroland.
Și se părea că roșu-albele ar putea tranșa partida mai facil decât o făceau în 22 aprilie, atunci printr-o revenire la 3:1 în faza play-off a grupei valorice 1-6, după ce oaspetele de la CSM Lugoj câștigau setul inaugural.
Dar bănățencele au condus încă de la prima minge a setului trei, care avea să fie și cel mai lung, de 28 de minute, și s-au detașat până la chiar 8 puncte avans, mai mult decât înjumătățit la final, și totuși suficient pentru a reduce din handicap: 22:25 și 2:1 pentru gazde.
Pe val, CSM Lugoj a preluat frâiele destul de rapid și în cel de-al patrulea set, de la 5:3 la 6:11, desprinzându-se chiar și cu 11 puncte în față, fără a mai putea fi ajunse, după 27 de minute. 2:2!
Setul decisiv a fost pe muchie, balanța pendulând de la dinamoviste spre timișence, de la 2:1 la 2:6 și chiar 3:9, însă bucureștencele au egalat la 11 și au avut ultimul cuvânt, alegându-se cu primele două puncte în clasament, doar unul pentru CSM Lugoj.
Care va reveni în Sala ”Ioan Kunst Ghermănescu” pentru etapa a V-a, la finele săptămânii viitoare, cu CS ”U” NTT Data Cluj, după care se va deplasa la Iași, cealaltă grupare încă fără succes în noua ediție și eliminată în plus din Cupa României sub Feleac. Cât despre Dinamo, următoarea apariție o va avea la Târgu Mureș, însă până una alta runda a IV-a va continua mâine, vineri de la ora 19,45, în duelul televizat CSM București – CS Volei-Alba Blaj, gazdele din capitală înregistrând până acum și un eșec la limită, pe când campioanele din Ardeal doar triumfuri la zero.
Clasamentul actualizat și programul rundei în curs, în care UVT Agroland joacă sâmbătă de la ora 16,30 la Cluj, precum și programul etapei viitoare, pe coloana datelor tehnice.
CS Dinamo a început jocul cu Motroc, Marcovici – cpt., Budai-Ungureanu, Artin, Postea și Kosinski ca libero, în componență mai fiind Ștefan, Field, Postea, Pașca, Teianu și Ariton, iar CSM Lugoj cu Bălae, Cveticanin, Jacik, Shvanska, Pintea și Rotaru ca libero, în efectiv mai aliniindu-se căpitanul Canea, Preda, Roman, Popa, Stojanovic și Dascălu.
Evoluția scorului pe seturi…
I… 0:2, 2:2, 2:4, 4:4, 4:6, 6:6, 6:7, 8:7, 8:10, 10:10, 10:11, 11:12, 14:12, 14:13, 15:13, 15:14, 16:14, 17:15, 18:16, 18:19, 19:19, 20:20, 22:20, 22:21, 25:21.
II… 0:1, 6:1, 6:2, 7:2, 7:4, 8:4, 8:8, 11:8, 11:9, 12:9, 13:9, 18:9, 18:10, 19:10, 19:12, 23:12, 24:13, 24:18, 25:18.
III… 0:1, 1:2, 2:4, 3:4, 3:8, 4:8, 4:9, 5:9, 5:12, 8:13, 8:15, 9:15, 9:16, 10:16, 10:18, 13:21, 15:22, 19:22, 20:24, 22:25.
IV… 2:0, 4:1, 5:3, 6:6, 6:11, 7:16, 9:17, 10:19, 11:22, 12:23, 18:25.
V… 1:0, 2:1, 2:6, 3:9, 7:9, 7:10, 9:10, 9:11, 13:11, 13:12, 15:12.
Acest articol a fost publicat în Volei și etichetat cu Adelina Ungureanu, Canea, Dinamo - CSM Lugoj 3-2, Divizia A1, Play off, sport, volei feminin. Salvează legătura permanentă.
• CSM Lugoj – UVT Agroland 0:3, a treia oară la zero
• UVT Agroland și CSM Lugoj pierd la zero în prima intermediară din play-off la medaliate ale sezonului trecut
• CEV alocă României 5 locuri pentru Divizia A1 de volei feminin în ediția 2018/9 a cupelor europene. UVT Agroland, poziție deja asigurată. CSM Lugoj, spre Cupa Balcanică
• UVT Agroland ia din nou toate punctele Bacăului și la Lugoj, CSM iarăși pierde acasă cu CSM Târgoviște tot de la 2:0 la 2:3, după exact 3 săptămâni
• UVT Agroland, două weekenduri la rând în sala ”Ioan Kunst Ghermănescu”, gazdă și oaspete. Cuplaj la fileu în play-off-ul feminin din A1 la Lugoj
17 Mar 2018Etapa IV
1 • CSM București 58
2 • CSM Volei-Alba Blaj 50
2 • CSM Târgoviște 44
4 ↑ UVT Agroland 41
5 ↓ Știința Bacău 41
24 Mar 2018Etapa V
1 • Gugulanii Caransebeș 34
6 • CS Alternative 13

References: CSM 
 CSM 
 CSM 
 CSM 

CSM 
 CSM 
 CSM 
 CSM 
 CSM 
 CSM 
 CSM 
 CSM 
 CSM 
 CSM 
 CSM 
 CSM 
 CSM 
 CSM 
 CSM